# **Tevel Község Önkormányzata Képviselő-testületének**

**4/2017. (V.31) önkormányzati rendelete**

**az önkormányzat 2016. évi költségvetés végrehajtásáról**

Tevel Község Önkormányzatának Képviselő-testülete az Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva, az államháztartásról szóló 2011. évi CXCV. törvény 91. § (1) bekezdésében foglaltak alapján a következőket rendeli el:

**I. A rendelet hatálya**

**1. §**

(1) A rendelet hatálya a helyi önkormányzatra, annak Képviselő-testületére és szerveire, az önkormányzat által irányított költségvetési szervekre terjed ki, amelyek közös megjelöléseként e rendelet az önkormányzati költségvetési szerv megnevezést használja.

(2)E rendelet személyi hatálya kiterjed a közvetlen és közvetett támogatások tekintetében minden támogatást nyújtó e rendelet hatálya alá tartozó szervre, szervezetre, valamint minden támogatásban részesülőre.

**II. Az önkormányzat és költségvetési szervei 2016. évi költségvetésének teljesítése**

**2. §**

(1) A Képviselő-testület az önkormányzat 2016. évi költségvetése teljesítésének:

1. bevételi főösszegét 271.110.832,- Ft
2. kiadási főösszegét 204.988.566,- Ft
3. tárgyévi költségvetési bevételét 257.114.922,- Ft

 ca) működési költségvetési bevételét 193.362.325,- Ft

 cb) felhalmozási költségvetési bevételét 63.752.597,- Ft

1. tárgyévi költségvetési kiadását 164.483.635,- Ft

 da) működési költségvetési kiadását 161.652.020,- Ft

* személyi jellegű kiadások 36.347.742,- Ft
* munkaadókat terhelő járulékok 7.665.662,- Ft
* dologi jellegű kiadások 32.831.047,- Ft
* egyéb folyó kiadások 3.826.575,- Ft
* támogatásértékű működési kiadás 71.743.432,- Ft
* működési kiadás ÁHT-on kívülre 4.311.000,- Ft
* ellátottak pénzbeli juttatásai / segélyek is/ 4.926.562,- Ft
* működési célú kölcsön nyújtása 0,- Ft

db) felhalmozási költségvetési kiadását 2.831.615,- Ft

* beruházási kiadások 2.831.615,- Ft
* felújítási kiadások 0,- Ft
* fejlesztési célú kamat kiadás 0,- Ft
* felhalmozási célú kölcsön nyújtása 0,- Ft

e) költségvetési többlet összegét 92.631.287,- Ft

- működési többlet összegét 31.710.305,- Ft

- felhalmozási többlet összegét 60.920.982,- Ft

f) költségvetési finanszírozására szolgáló

előző évek pénzmaradványát 8.775.000,- Ft

amelyből:

- működési pénzmaradvány 8.775.000,- Ft

- felhalmozási pénzmaradvány 0,- Ft

összegben állapítja meg.

(2) A Képviselő-testület az (1) bekezdésben megállapított tárgyévi költségvetési bevételeket és kiadásokat az önkormányzat működési bevételét és kiadását, felhalmozási bevételeit és kiadásait forrásonként összesítve a *1. melléklet* szerint jóváhagyja.

**III. A költségvetés végrehajtásáról szóló zárszámadás részletezése**

**3. §**

(1) Az önkormányzat működési és fejlesztési mérlegét a 2. melléklet mutatja be.

(2) Az önkormányzat 2016. évi bevételeit és kiadásait, kötelező és nem kötelező feladatainak megfelelő bontásban a 3. melléklet mutatja be.

(3) Az önkormányzat Felhalmozási és felújítási kiadásait célonként a 4. melléklet tartalmazza.

(4) A Helyi önkormányzat bevételi és kiadási teljesítését az 5. melléklet részletezi.

(5) A Képviselő-testület a Közös Önkormányzati Hivatal mint bevételi és kiadási teljesítését *6. melléklet* szerint hagyja jóvá.

 (6) A képviselő-testület a költségvetési szerveinek pénzmaradványát 74.634.932,- Ft összegben hagyja jóvá a *7. mellékletnek* megfelelően.

(7) Az önkormányzat aljegyzője és költségvetési szervek vezetői a pénzmaradványnak a 2017. évi előirányzatokon történő átvezetéséről gondoskodni kötelesek.

(8) A költségvetési szervek létszámának alakulását a *8. melléklet* szerint hagyja jóvá.

(9) Az Önkormányzat a 2016. december 31-i állapot szerinti vagyonát a *9., melléklet* tartalmának megfelelően a vagyonkimutatásban szereplő adatok alapján 1.094.419.525,- Ft-ban állapítja meg.

(10) Az önkormányzat többéves kihatással járó döntésekből származó kötelezettségeit a *10. melléklet* tartalmazza.

(11) Az önkormányzat 2016. évi közvetett támogatásait a *11. melléklet* tartalmazza.

(12) Az önkormányzat hitel és kölcsön alakulását 2016. évben a *12. melléklet* tartalmazza.

(13) Az önkormányzat adósságállomány alakulását lejárat, eszközök, bel-és külföldi hitelezők szerinti bontásban a *13. melléklet* mutatja be.

(14) Európai uniós támogatással megvalósuló projektek bevételei, kiadásai, hozzájárulások kimutatását a *14. melléklet* tartalmazza.

**4. §**

A Képviselő-testület utasítja az Önkormányzat aljegyzőjét, hogy a költségvetési beszámoló elfogadásáról, a pénzmaradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül értesítse.

**IV. Záró rendelkezések**

**5. §**

(1) Jelen rendelet a kihirdetést követő napon lép hatályba.

(2) A rendelet kihirdetéséről az SZMSZ-ben maghatározottak szerint a Teveli Közös Önkormányzati Hivatal Teveli Irodájának hirdetőtábláján történő kifüggesztés útján az aljegyző gondoskodik.

 **Héri Lászlóné dr. Hoffmann Adél**

 **polgármester aljegyző**

Kihirdetési záradék:

Jelen rendelet kihirdetésre került 2017. év május hó 31. napján.

 **dr. Hoffmann Adél**

 **aljegyző**